Omulabirizi wa West Buganda Field mu kanisa ya Adventist Church Daniel Ssenuuni atabukidde abasawo mu malwaliro abagufudde omuze okuguzanga abalwadde omusaayi, nebatafaayo ku kyakusooka kutaasa bulamu bwa bannauganda.
Bino Omulabirizi abyogedde agaba omusaayi wamu n’okutongoza enteekateeka ey’okugaba omusaayi mu Ssaza Bussujju mu Gombolola ya Ssabagabo Kakindu.
Enteekateeka eno eyokugaba omusaayi mu Busujju yakumala ennaku 5, olwa leero lwakusatu ng’ewomeddwamu omutwe ekitongole kya Kabaka Foundation.
Omwami wa Kabaka atwala essaza Busujju Kasujju Jingo Mark Kaberenge asabye abantu ba Ssabasajja okwongera amaanyi mu kujjumbira enteekateeka z’Obwakabaka ,era nateekawo ekirabo eri agombolola enasinga muzinaazo.
Ekitongole ekivunanyizibwa ku Musaayi mu ggwanga ki Uganda Blood Transfusion Services nga kikulembeddwamu akulira eby’okugaba omusaayi Mugisha William, asabye abantu akukwatira awamu okulonkoma n’okulwanyisa abatunda omusaayi mu malwaliro
Olunaku olw’okuna okugaba omusaayi kwakuyindira mu gombolola ya Ssabaddu Malangalanga mu bitundu okuli Kikongo ,Kasozo ,Kabyuma Mwera n’ewalala.
lug_Latn lug_Latn lug_Latn lug_Latn lug_Latn lug_Latn